Naujasis Daugėliškis

Naujasis Daugėliškis – kaimas Ignalinos rajono savivaldybėje, 10 km į šiaurės rytus nuo Ignalinos, šalia kelio . Seniūnijos ir seniūnaitijos centras. Stovi medinė Naujojo Daugėliškio Šv. Joakimo ir Onos bažnyčia (pastatyta 1889 m.), veikia Naujojo Daugėliškio vidurinė mokykla, Daugėliškio biblioteka, paštas (LT-30054). 2009 m. rugsėjį įkurtas N. Daugėliškio šeimos veiklos centras.

Etimologija 

Naujasis Daugėliškis įsikūrė šalia Senojo Daugėliškio kaimą – pagal jį ir pavadintas. Vietovardis Daugėliškis kildinamas nuo asmenvardžio Daugėla(s).

Istorija 

Senasis Daugėliškis žinomas dar nuo XIV a., kuris buvo pagrindinė Daugėliškio gyvenvietė iki XIX a. pabaigos. XIX a. Daugėliškis minimas kaip miestelis Švenčionių apskrityje, neišskiriant Senojo nuo Naujojo Daugėliškio. 1889 m. naujoje vietoje pastatyta Daugėliškio bažnyčia, todėl Naujasis Daugėliškis ilgainiui nustelbė Senąjį.

XX a. tarpukariu buvo Lenkijos teritorijoje. Po sovietų okupacijos, 1939 m. spalį prijungtas prie Baltarusijos TSR, o 1941 m. sausį – prie Lietuvos TSR. Prasidėjus II pasauliniam karui, 1941 m. birželio 24 d. Naująjį Daugėliškį pasiekė pirmieji Vokietijos armijos daliniai. 1941 m. rudenį vietos policininkai ir buvę baltaraiščiai surinko miestelio žydus (apie 40–50 žmonių) ir nuvarė į Švenčionėlius, kur jie buvo nužudyti kartu su kitais Švenčionių apskrities žydais.

1943 m. vasarą miestelyje buvo įsikūręs didelis generolo Povilo Plechavičiaus armijos garnizonas. 1944 m. liepą miestelį okupavo Sovietų armijos daliniai.

|}

Gyventojai

Šaltiniai

Nuorodos 
 Miesteliai.lt